Fábio Coentrão

Fabio Aleshandre da Silva Koentrau (; 11-mart 1988, Vila-du-Kondi, Portugaliya) — portugaliyalik futbolchi, Portugaliya terma jamoasi va Real Madrid klubi himoyachisi va yarim himoyachisi.

Jamoalardagi faoliyati

"Rio Ave" 
2004/05 mavsumda Koentaru oʻzining professional faoliyatini tugʻilib oʻsgan shahridagi „Rio Ave“ jamoasida boshladi. 2005-yil 14-oktabrda 17 yosh vaqtida Portugaliya ligasida oʻz debyutini oʻtkazdi. Birinchi mavsumda jami 3 ta oʻyinda ishtirok etdi va mavsum soʻnggida Rio Ave jadvalda soʻnggi 16-nchi oʻrinni egallab ikkinchi ligaga tushib ketdi. Keyingi mavsumdan boshlab Koentrau asosiy tarkib oʻyinchisi boʻldi va 25 ta oʻyinda ishtirok etib, 4 ta gol urishga muvaffaq boʻldi. 2007-yilning fevralida Chelsi jamoasida bir haftalik malaka oshirishga bordi va natijada „Chelsi“ bosh murabbiyi Joze Mourinyo uning harakatlarini yuqori baholab, oʻyinchining keyingi faoliyatini alohida kuzatishini vaʼda berdi.

"Benfika" 
2007-yilda mavsum o'rtasida "Benfika" jamoasi bilan olti yillik shartnoma imzoladi. Koentrau Chempionlar ligasining 3-nchi saralash bosqichida "Kopengagen" jamoasiga qarshi o'yinda jamoadagi debyut o'yinini o'tkazdi. U maydonga ikkinchi bo'limda tushdi. Portugaliya chempionatida 2007-yildagi o'yinlarida jami 3 t o'yinda maydonga tushdi va 2008-yilning yanvar oyida oliy ligada to'p suruvchi "Nasional" jamoasiga ijaraga berib yuborildi.

2008-yilning iyul oyida gollandiyaning "Feyenord" jamoasiga ijaraga berilganligi haqida xabar berildi. Taraflar oldindan kelishuvga erishishganiga qaramasdan bu ish amalga oshmay qoldi va Fabio ispaniyaning ikkinchi ligasida qatnashuvchi "Real Saragosa" jamoasiga ijaraga berib yuborildi. Saragosada u bitta o'yinda, "Deportivo Alaves" jamoasiga qarshi kechgan o'yinning 82-daqiqasida maydonga tushdi. Natijada 2009-yilning yanvar oyida Portugaliyaga qaytdi va ijara asosida yarim mavsum "Rio Ave" safida o'yinlarda ishtirok etdi.

"Real Madrid" 
2011-yilning 5-iyulida Real Madrid jamoasi 30 mln. yevro evaziga Fabioni safiga qo'shdi. U jamoadagi debyut golini urishi uzoq cho'zildi. 2012-yil 17-dekabrda "Espanyol"ga qarshi kechgan uchrashuvda u o'zining ilk golini kiritishga muvaffaq bo'ldi. Ushbu o'yinda hisob 2:2 bilan yakunlandi.

Terma jamoadagi faoliyati 
2007-yilning yozida 20 yoshgacha Portugaliya terma jamaosi safida yoshlar o'rtasidagi jahon chempionatida uchta o'yinda ishtirok etdi. Fabio "Benfika" safida o'zini yaxshi o'yinlari bilan ko'rsata boshlaganidan so'ng, uni asosiy Portugaliya terma jamoasi safiga chaqirishni boshlashdi. Terma jamoa bilan u 2010-yilgi Jahon chempionatida ishtirok etib, to'rtta o'yinda asosiy tarkibda maydonga tushdi.

Erishgan natijalari

Jamoaviy
 Ispaniya chempioni: 2011/12
 Ispaniya superkubogi sohibi (1): 2012
 Portugaliya chempioni: 2009/10
 Portugaliya ligasi kubogi sohibi: 2009/10, 2010/11

Shahsiy
 Ikkinchi Divizionning mavsum kashfiyoti: 2006–07
 Portugaliya ligasining yil kashfiyoti: 2009–10
 Benfika jamoasining yil kashfiyoti: 2009
 Portugaliya ligasi oyning yosh o'yinchisi: Oktabr 2009, Mart 2010, Aprel 2010, Sentabr 2010
 UEFA Yevropa turniri ramziy jamoasi: 2012

Manbalar

Havolalar 
Real Madridning rasmiy saytidagi sahifasi
Transfermarkt saytidagi sahifasi
zerozero saytidagi ma'lumotlari 

Portugaliya futbolchilari
Yashayotgan insonlar